România face front comun la Bruxelles cu liderii europeni pentru „Reînarmarea Europei”. Care sunt prioritățile guvernului de la București
România susține creșterea capacității de apărare a Uniunii Europene, potrivit unor declarații recente făcute de Tánczos Barna, viceprim-ministru și Ministru al Finanțelor. Acesta a participat, alături de miniștrii Finanțelor din Uniunea Europeană, la Bruxelles, între 10-11 martie, la discuțiile privind soluțiile de finanțare a apărării, în marja reuniunilor Consiliului Afaceri Economice și Financiare (ECOFIN) și Eurogrup în format extins (UE27).